CELEX: 32012D1218(02)
Language: lv
Date: 2012-12-14 00:00:00
Title: Komisijas Lēmums ( 2012. gada 14. decembris ), ar ko groza Komisijas Lēmumu 2006/210/EK par augsta līmeņa valsts reglamentējošo ekspertu grupas izveidošanu un pagarina augsta līmeņa grupas pilnvaru termiņu, kā arī Lēmuma 2006/210/EK piemērošanas termiņu līdz 2014. gada 31. oktobrim

18.12.2012   
            
            
               LV
            
            
               Eiropas Savienības Oficiālais Vēstnesis
            
            
               C 390/7
            
         KOMISIJAS LĒMUMS
   (2012. gada 14. decembris),
   ar ko groza Komisijas Lēmumu 2006/210/EK par augsta līmeņa valsts reglamentējošo ekspertu grupas izveidošanu un pagarina augsta līmeņa grupas pilnvaru termiņu, kā arī Lēmuma 2006/210/EK piemērošanas termiņu līdz 2014. gada 31. oktobrim
   2012/C 390/09
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:
   
               (1)
            
            
               Augsta līmeņa valsts reglamentējošo ekspertu grupa (turpmāk “grupa”), kas izveidota ar Komisijas Lēmumu 2006/210/EK, (1) kurā grozījumi izdarīti ar Komisijas Lēmumu 2010/63/ES (2), ir augsta līmeņa valsts ekspertu konsultatīvā grupa lietpratīga regulējuma jautājumos.
            
         
               (2)
            
            
               Komisijas priekšsēdētājs ir norādījis, ka lietpratīgs regulējums (3) joprojām būs Komisijas politiskās darba kārtības prioritāte (4).
            
         
               (3)
            
            
               Forums lietpratīga regulējuma apspriešanai un sadarbības veicināšanai ar dalībvalstīm lietpratīga regulējuma jautājumos pilda nozīmīgu lomu minētās darba kārtības īstenošanā.
            
         
               (4)
            
            
               Tāpēc grupas pilnvaru termiņš būtu jāpagarina līdz šīs Komisijas pilnvaru termiņa beigām.
            
         
               (5)
            
            
               Komisija 2010. gada novembrī izstrādāja jaunas vadlīnijas Komisijas ekspertu grupu darbam (5). Būtu jāņem vērā šīs vadlīnijas.
            
         
               (6)
            
            
               Attiecīgi būtu jāgroza Lēmums 2006/210/EK un jāpagarina tā darbības termiņš,
            
         IR NOLĒMUSI ŠĀDI.
   1. pants
   Lēmuma 2006/210/EK 3. pantu aizstāj ar šādu tekstu:
   
      “3. pants
      Dalībnieki – Iecelšana
      1.   Grupu veido dalībvalstu iestādes. Katrai dalībvalstij grupā ir viens pārstāvis. Dažos izņēmuma gadījumos var iecelt otru pārstāvi, ja šajā dalībvalstī administrācijas līmenī ir dalīta piekritība.
      2.   Dalībvalstis ieceļ savus pārstāvjus, izvēloties speciālistus, kuriem ir kompetence 2. pantā minētajās jomās.
      3.   Dalībvalstu pārstāvjus ieceļ uz diviem gadiem, un pilnvaras ir pagarināmas. Pārstāvji paliek amatā, līdz viņus nomaina vai beidzas pilnvaru laiks. Viņu pilnvaru laiku var pagarināt.
      4.   Var paredzēt iecelt tādu skaitu aizstājēju, kas ir identisks dalībvalstu pārstāvju skaitam. Aizstājējus ieceļ saskaņā ar tādiem pašiem nosacījumiem kā dalībvalstu pārstāvjus; aizstājēji automātiski aizvieto pārstāvjus to prombūtnes vai slimības laikā.
      5.   Dalībvalstu pārstāvjus, kuri vairs nespēj efektīvi darboties grupas apspriedēs, kuri atkāpjas no amata vai neatbilst šā panta 3. punktā vai Līguma 339. pantā iekļautajiem nosacījumiem, var aizvietot uz viņu pilnvaru atlikušo laiku.
      6.   Personas datus iegūst, apstrādā un publicē saskaņā ar Regulu (EK) Nr. 45/2001.”
   
   2. pants
   Lēmuma 2006/210/EK 4. panta 4. punktu aizstāj ar šādu tekstu:
   
      “4.   Uz ekspertu grupu locekļiem un to pārstāvjiem, kā arī citiem pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumos, kas attiecas uz ES klasificētās informācijas aizsardzību un ietverti Komisijas Lēmuma 2001/844/EK, EOTK, Euratom pielikumā. Ja viņi neievēro šīs saistības, Komisija var veikt attiecīgus pasākumus.”
   
   Minētā panta 8. punktu aizstāj ar šādu tekstu:
   
      “8.   Komisija publicēs visus attiecīgos dokumentus (piemēram, darba kārtību, protokolus un dalībnieku iesniegumus) vai nu reģistrā, vai arī izmantojot saiti no reģistra uz īpašu tīmekļa vietni, kur būs pieejama informācija. Būtu jāparedz izņēmumi no prasības par publicēšanu, ja dokumenta izpaušana varētu kaitēt sabiedrības vai privāto interešu aizsardzībai, kā noteikts Regulas (EK) Nr. 1049/2001 4. pantā.”
   
   3. pants
   Lēmuma 2006/210/EK 5. panta tekstu aizstāj ar šādu tekstu:
   
      “5. pants
      Sanāksmju izdevumi
      1.   Darba grupā iesaistītajiem dalībniekiem netiek maksāta atlīdzība par sniegtajiem pakalpojumiem.
      2.   Ar grupas darbu saistītos ceļa izdevumus un uzturēšanās izdevumus grupas darbā iesaistītajiem dalībniekiem Komisija atlīdzina saskaņā ar Komisijā spēkā esošajiem noteikumiem.
      3.   Šos izdevumus atmaksā pieejamo līdzekļu robežās saskaņā ar ikgadējo resursu sadalījuma procedūru.”
   
   4. pants
   Lēmuma 2006/210/EK 6. panta otro teikumu aizstāj ar šādu teikumu:
   “To piemēro līdz 2014. gada 31. oktobrim.”
   5. pants
   Šis lēmums stājas spēkā 2012. gada 31. decembrī.
   
      Briselē, 2012. gada 14. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 76, 15.3.2006., 3. lpp.
   
      (2)  OV L 35, 6.2.2010., 14. lpp.
   
      (3)  Paziņojums par lietpratīgu regulējumu COM(2010) 543.
   
      (4)  Politiskās pamatnostādnes nākamajai Komisijai: dokuments iesniegts Eiropas Parlamenta locekļiem 2009. gada 15. septembrī.
   
      (5)  C(2010) 7649 galīgā redakcija, SEC(2010) 1360 galīgā redakcija.